PATVIRTINTA

 Šilalės rajono savivaldybės administracijos

 direktoriaus 2021 m. liepos 23 d. įsakymu

 Nr. DĮV-833

**KVĖDARNOS SENIŪNIJOS APLINKOS TVARKYTOJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Kvėdarnos seniūnijos aplinkos tvarkytojas (toliau – aplinkos tvarkytojas) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – aplinkos tvarkytojas tiesiogiai pavaldus Kvėdarnos seniūnijos seniūnui (toliau – seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą arba įgytą profesinę kvalifikaciją;

4.2. turėti vairuotojo pažymėjimą, suteikiantį teisę vairuoti ,,B“ kategorijos kelių transporto priemones;

4.3. turėti ne mažesnę kaip vienų metų šių transporto priemonių vairavimo patirtį;

4.4. turėti medicinos įstaigos leidimą dirbti šį darbą;

4.5. išmanyti mechaninių ir elektrinių darbo įrankių veikimo principus;

4.6. būti susipažinęs su Šilalės rajono savivaldybės administracijos vidaus tvarkos taisyklėmis, darbo saugos reikalavimais, seniūnijos nuostatais ir šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias pareigas:

5.1. laiku ir kokybiškai atlieka jam pavestą darbą;

5.2. šienauja ir prižiūri Padievaičio piliakalnio žaliuosius plotus;

5.3. rūpinasi, kad laiku būtų išvežamos šiukšlės iš piliakalnio teritorijos;

5.4. prižiūri, kad Padievaičio piliakalnio lankytojai laikytųsi priešgaisrinės saugos ir nustatytos tvarkos reikalavimų: nešiukšlintų, nekūrentų laužų ne tam skirtose vietose; gaisro atveju nedelsdamas praneša atitinkamoms institucijoms, seniūnui ir gaisro židinį gesina turimomis gesinimo priemonėmis;

5.5. prižiūri informacinius ženklus, rodykles, esančius piliakalnio teritorijoje;

5.6. prižiūri ir rūpinasi piliakalnio teritorijoje esančių viešųjų tualetų sutvarkymu;

5.7. informuoja seniūną ir policijos pareigūnus apie lankytojus, niokojančius teritorijoje esančius įrenginius ir kitą turtą;

5.8. seniūno pavedimu pjauna veją seniūnijos teritorijoje esančiuose skveruose, rekreacinėse zonose, viešosiose erdvėse;

5.9. geni medžių šakas, šalina vėjovartas;

5.10. baigęs darbą apžiūri priskirtą teritoriją, patikrina, ar neliko gaisrą galinčių sukelti medžiagų;

5.11. žiemos metu valo sniegą ir ledą, smėliu barsto takelius, šaligatvius, sankryžas;

5.12. vykdo kitus seniūno ir vyriausiojo specialisto nenuolatinio pobūdžio pavedimus.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. efektyvų ir laiku darbų atlikimą pagal numatytas funkcijas;

6.2. vidaus tvarkos taisyklių laikymąsi;

6.3. saugos darbe, priešgaisrinės saugos, elektros saugos reikalavimų laikymąsi;

6.4. padarytą įstaigai žalą dėl jo kaltės ar neatsargumo;

6.5. savo pareigų netinkamą vykdymą aplinkos tvarkytojas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)